Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14403

c) a meghibásodások gyakoriságának /irányzata/ trendje. 11.2.9 Az elfogadás/elutasítás megbízhatóság jellemzően elfogadott foka a 60 százalék. Az MLS szolgáltatási szintjétől függően ez eltérő értékelési időtartamokat eredményezhet. A repülőtéri környezet hatásának értékelésénél jellemzően egy egy-éves időtartamú minimális kiértékelési időtartam szükséges egy meghatározott repülőtéren. Ennek az időtartamnak a lecsökkentése az olyan esetekben lehetséges, ahol az üzemeltetési környezet jól ellenőrzött és egy másik, már “bizonyított” telepítéshez hasonló. Az azonos típusú és hasonló üzemeltetési és környezeti körülmények melletti üzemeltetésre később telepített berendezésnél azután eltérő berendezés értékelési időtartamok következhetnek. Jellemzően ezekre a későbbi telepítésű berendezésekre a minimális időtartamok a 2. szolgáltatási szintre 1600 óra, a 3.szolgáltatási szintre 3200 óra és a 4.szolgáltatási szintre legkevesebb 6400 óra. Ahol több egyforma rendszert üzemeltetnek hasonló körülmények mellett, ott lehetséges az, hogy az értékelést az összes rendszer halmozott üzemeltetési óráira alapozzák. Ez egy lecsökkentett értékelési időtartamot eredményez. 11.2.10 Az értékelési időtartam alatt el kell dönteni azt, tervezési hiba okozta-e az egyes leállásokat, vagy egy olyan alkatrész hibája, amelynek ez a szabvány meghibásodási gyakorisága. A tervezési hibákhoz tartoznak például azok az üzemi alkatrészek, amelyek az előírásaikon túli tartományban működtek (túlmelegedés, túláram, túlfeszültség stb. körülmények). Ezeket a tervezési hibákat úgy lehet kezelni, hogy az üzemeltetési körülményeket visszaveszik az alkatrész szabvány üzemeltetési körülményeire, vagy úgy, hogy az alkatrészt kicserélik egy olyannal, ami az üzemeltetési körülményeknek jobban megfelel. Ha a tervezési hibát ily módon kezelik, akkor az értékelést tovább lehet folytatni, és ezt a leállást nem kell számolni, alapfeltételként elfogadva azt, hogy ez a tervezési hiba - nagy valószínűséggel - nem fog megismétlődni. Ugyanez alkalmazható bármely olyan eset miatti leállásra, amelyet az üzemeltetési körülmények végleges változtatásával csökkenteni lehet. 11.2.11 Egy adott telepítésű berendezés működése kiértékelésének alkalmas módszere az, hogy rögzítik a hibákat, és kiszámítják a berendezés utolsó öt - nyolc hibájának üzemszünetek közötti /MTBO/ átlagos idejét. Erre a módszerre egy jellemző rögzítési módot ad meg a G-35A és a G.35B ábra. 11.2.12 A berendezés értékelése során és az üzemeltetési szolgálatba állítását követően folyamatosan jegyzőkönyvezni kell az összes berendezés hibát vagy üzemszünetet azért, hogy megerősítsék a kívánt szolgáltatási folyamatosság fenntartását. Megjegyzés. - Ha egy berendezéshez tartalék, vagy készenléti egységek szükségesek a kívánt szolgáltatási folyamatosság eléréséhez, akkor egy olyan rendszer szükséges, mint ami a 11.3.4 pontban leírásra kerül, annak biztosításához, hogy a készenléti berendezés rendelkezésre álljon, amikor szükséges. 11.3 Az integritást és a szolgáltatási folyamatosságot érintő kiegészítő szempontok 11.3.1 A III. Kategóriájú üzemeltetésekhez elengedhetetlenül szükséges szigorúbb integritási és szolgáltatás folyamatossági követelmények szükségessé teszik azt, hogy a berendezéseknek kielégítő biztosítékuk legyen a hibákkal szemben. A földi berendezés megbízhatóságának nagyon magas értékűnek kell lenni, és ahhoz, hogy a megközelítés kritikus szakasza és a leszállás biztosítva legyen, egy földi berendezés hiba nem ronthatja el a biztonságot akkor, amikor a légijármű egy olyan magasságon, vagy helyzetben van, hogy képtelen egy biztonságos helyesbítő tevékenységet végrehajtani. A meghatározott határértékeken belüli teljesítményt nagy valószínűséggel biztosítani kell. A berendezés megbízhatóságát a meghibásodások közötti átlagos időben (MTBF) kifejezve 2007/70/II. szám tisztán arra a rendszer alapú meghibásodás valószínűségre kell vonatkoztatni, amely a teljes térbeli-jel bármilyen jellemzőjére hatással lehet. 11.3.2 A következő kialakítás példát ad egy olyan tartalékolt berendezési elrendezésre, ami valószínűleg megfelel a 3. és 4. szintű integritási és szolgáltatás folyamatossági céloknak. Az oldalszög adó berendezést két adó és a hozzá kapcsolódó - a következő funkciókat ellátó - felügyelő rendszer alkotja:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes